Berlingske Tidende, 1827-02-12
Ved min Ankomst til Grækenland i Mai d. A., opdagede jeg strax, at Tingenes Tilstand var af den Beskaffenhed, at den udelukkede Muligheden af at oprette et nyt Corps regulaire Tropper i dette Øieblik. J Gierningen havde Tabet af Mesolongi foraarsaget almindelig Modløshed; Magazinerne og Kasernerne vare tomme, og de regulaire Tropper vare nær ved at opløsees at Mangel paa Sold og Levnetsmidler. Til Lykke var ogsaa Fienden svag. Under disse Omstændigheder var det min første Omsorg, at fylde Forraadshusene i Rauplion, og at skaffe Oberst Fabrier de nødvendige Midler, for at kunne vedligeholde og reorganisere sit Corps. Derefter sørgede jeg for Hydrals Forsvar, dette Bolværk for Grækenland dengang truet med et frygteligt Angreb), i det jeg lagde en Besætning af irregulaire Troppe, (foruden Fabriers Corps) derind, og skaffede dem Sold og Forraad for to Maaneder, indtil Faren var fordi. Denne Forholdsregel havde ogsaa den Virkning, igjen at vække de tappre Øboeres Aand, og bevæge Spezzioterne til at drage derhen med deres Familier og deres Flaade, hvorved de to Øefolk kom til at udgjøre eet. Derpaa henvendte jeg min Opmærksomhed paa andre Puncter, forsynede Fæstningen Garambusaa paa Creta rigeligt, og sendte Gen. Kolokothron, Tropperne i Gasiuni og Hæren i Rumelien Tilførsel. Til forskjellige Tider har jeg fra Zante afskibet over 1200000 Pd. Meel og Tvebakker. Jeg har endnu et Forraad ved Haanden, hvoraf jeg, efter Omstændighederne, vil afsende smaa Qvantiteter, og glæder mig ved at sige, at der i dette Øieblik ligger her i Havnen en heel Escadre, afsendt fra de forskjellige Commissioner i Europa, og ladet med de for Nauplion nødvendige Tilførselsartikler. J den sidste Maaned har jeg havt et eget Skib liggende færdigt her, og venter kuns paa god Vind, for at afseile til Grækenland, og see, om jeg med mine Privat midler vil kunne udføre min oprindelige Plan (hvortil Vinteren, er den bedste Aarstid, i Forbindelse med den tappre Oberst Fabrier, som jeg nu er stolt af at kalde min Ven. Endskjøndt denne Officeer hidtil, paa Grund af Omstændigheder, som ikke beroede paa ham, ikke har været meget lykkelig, er han dog en Skat for Grækenland, naar han kuns bruges rigtigt. Hans Corps, skjøndt ikke saa talrigt som i Begyndelsen, er dog allerede langt mere skikket til Tjenesten (som det har viist ved Athenen), og han har vidst at vinde sine Officerers og Soldaters Tillid. Den Græske Flaade, om den end ikke har udført saa glimrende Bedrifter, som ved tidligere Leiligheder, har dog viist mere Jver, Mod og Udholdenhed end nogensinde forhen; derimod have Tyrkerne endnu aldrig gjort et mindre berømmeligt Sø-Felttog end det sidste. Jeg tilskriver dette for en stor Deel Udsigten til Lord Cochranes Ankomst, der, naar den finder Sted, vil være den vigtigste af alle mulige Begivenheder for Grækenland. Om han endog kuns bragte en Fregat og et Dampskib, saa maa den Enthusiasme, som hans Navn vil opvække, og den Tillid, som Grækerne sætte til ham, sikre ham et heldigt Udfald. Jeg kan ikke sige for meget til Berømmelse for de Europæiske Commissioner, som bestandig have sendt de nødvendigste Tilførsler. Selsomt, at England alene skulde synes død for en saadan Sag. Alt, hvad vi her behøve, er: Brød, Krud, Bly og af og til nogle faa Penge. Fabbier understøttes af de Franske Philhellenere. De sidste, heldige Begivenheder i Rummelien synes at have sat Athenen ud af al Fare. Jbrahim Pascha er svag og lider stor Mangel paa Penge og Levnetsmidler. J næsten sex Uger have vi havt Regn og Storme fra Syd, og der har ikke kunnet komme noget Skib herfra til Archipelagus.